101 persoonlike gebede vir elke seisoen en situasie in 'n vrou se lewe.
Hierdie sakgrootte gebedeboek bevat verskeie kort gebede oor:
• Temas soos vreugde, seerkry, eensaamheid, danksegging en leiding;
• Verskillende persoonlike situasies, soos bv. siekte, finansiële probleme, afdanking, 'n nuwe baba en vele ander situasies wat op vandag se vrou van toepassing is;
• Verskillende mense soos 'my tiener', 'my man', 'my kind wat oorsee werk'; en
• Temas rondom jou verhouding met God, bv. gehoorsaamheid, liefde vir God, vergifnis en versoening.
Ook ingesluit is 'n gepaste Bybelvers by elke gebed en 'n alfabetiese indeks vir maklike opsoek. Die grootte maak dit gerieflik om oral met jou saam te dra.
Dini Esterhuyse was joernalis en verslaggewer vir verskeie dagblaaie, tydskrifte, radio- en televisieprogramme. Sy het in verskeie lande as verslaggewer en sendeling gewerk.
Esté Geldenhuys is die skrywer van verskeie boeke, 'n gewilde spreker en omroeper by Radiokansel.
Elza Meyer is 'n skrywer en dinamiese pastor verbonde aan die Turn to God-bediening.
Maretha Maartens is 'n gewilde skrywer met verskeie toekennings agter haar naam, en veral bekend vir haar boeke met ware verhale en getuienisse.
Leana Platt is 'n skrywer en gewilde geleentheidspreker wat ook internasionaal bedien. Haar passie is om vroue te lei om die Woord prakties uit te leef.
In sy suiwerste, eenvoudigste vorm, is gebed 'n kind se hartskreet tot haar Vader. Daar is tye wanneer ons wil bid, lofgesange sing en wil intree vir ander wanneer die woorde moeiteloos, am­per vanself, uitborrel. Maar daar is ook tye – dikwels wanneer ons nood op sy grootste is – wanneer ons nie woorde het nie en ons skaars 'n sagte, innerlike sug kan uitkry. Dan is ons emosies te rou om in enige soort gebed omgesit te word, en ons verlang na iemand wat die gedagtes kan verwoord wat ons te bang is om uit te spreek.
Daar is ook ander tye – tye wanneer ons vreugde so groot en ons verwondering so oorweldigend is – wat ons verstom staan, in totale onvermoë om ons emosies te beskryf of uit-drukking te gee aan ons dankbaarheid.
101 Gebede vir vroue sal jou in staat stel om jou gedagtes en gevoelens in 'n verskeidenheid situasies te verwoord. Maak elke gebed jou eie terwyl jy dit lees en gebruik dit as 'n beginpunt vir jou eie gesprekke met God.
Mag hierdie gebede dien as 'n kragtige vonk wat jou gebeds-lewe sal laat vlamvat, en mag dit die vuur van jou verhouding met God helderder as ooit laat brand.